Anexă la HCL nr. \_\_\_\_/\_\_\_\_\_\_\_\_\_\_

**Regulamentul privind determinarea cuantumului și încasarea taxei de salubrizare pe raza Comunei Cața pentru persoanele juridice**

**Capitolul I - Dispoziţii generale**

**Art. 1.** Prezentul regulament s-a întocmit în conformitate cu prevederile:

- Legii nr. 51/2006 a serviciilor comunitare de utilităţi publice, republicată, cu modificările şi completăriile ulterioare,

- Legii nr. 101/2006 a serviciului de salubrizare a localităţilor, republicată,

- art. 484 din Legea nr. 227/2015 privind Codul Fiscal, cu modificările şi completările ulterioare,

- Legii nr. 207/2015 privind Codul de procedură fiscal,

- art. 30 din Legea nr. 273/2006 privind finanţele publice locale, cu modificările şi completările ulterioare.

 **Capitolul II - Stabilirea impunerii taxei de salubrizare**

**Art. 2.** (1) Pentru anul 2019, persoanele juridice române sau străine care desfășoară o activitate pe raza Comunei Cața și care beneficiază de una sau de mai multe activităţi specifice serviciului de salubrizare datorează anual taxa de salubrizare, exceptând cazurile prevăzute expres în prezentul regulament.

(2) Conform art. 188 din Legea nr. 287/2009 privind Codul civil, sunt persoane juridice entităţile prevăzute de lege, precum şi orice alte organizaţii legal înfiinţate care, deşi nu sunt declarate de lege persoane juridice, îndeplinesc toate condiţiile prevăzute la art. 18 din legea precitată.

**Art. 3.** (1) Anul fiscal este anul calendaristic.

 (2) Când o persoana juridică se înfiinţează sau încetează să mai existe în cursul unui an fiscal, perioada impozabilă este perioada din anul calendaristic pentru care persoana juridică a existat.

 (3) Când o persoană juridică se înfiinţează în cursul unui an fiscal, perioada impozabilă începe:

a) de la data înregistrării acesteia în registrul comerţului, dacă are această obligaţie potrivit legii;

b) de la data înregistrării în registrul ţinut de instanţele judecătoreşti sau alte autorităţi competente, dacă are această obligaţie, potrivit legii.

 (4) Când o persoană juridică încetează în cursul unui an fiscal, perioada impozabilă se încheie:

a) în cazul fuziunilor sau divizărilor care au ca efect juridic încetarea existenţei persoanelor juridice absorbite/divizate prin dizolvare fără lichidare, la una dintre următoarele date:

1. la data înregistrării în registrul comerţului/registrul ţinut de instanţele judecătoreşti competente sau de alte autorităţi competente a noii persoane juridice ori a ultimei dintre ele, în cazul constituirii uneia sau mai multor persoane juridice noi;

2. la data înregistrării hotărârii ultimei adunări generale care a aprobat operaţiunea sau de la altă dată stabilită prin acordul părţilor în cazul în care se stipulează că operaţiunea va avea efect la o altă dată, potrivit legii;

3. la data înmatriculării persoanei juridice înfiinţate potrivit legislaţiei europene, în cazul în care prin fuziune se constituie asemenea persoane juridice;

b) în cazul dizolvării urmate de lichidarea persoanei juridice, la data încheierii operaţiunilor de lichidare, dar nu mai târziu de data depunerii situaţiilor financiare la organul fiscal competent.

**Art. 3** (1) Utilizatorii persoane juridice beneficiază de serviciul de colectare, transport și gestionare (transfer, sortare, tratare, depozitare finală post sortare/tratare, etc.) a deșeurilor provenite din activitățile comerciale, industriale, etc.

 (2) Activitățile prevăzute la alin. (1) se realizează cu frecvențele de colectare prevăzute în programele de colectare a deșeurilor aprobate de Primăria Comunei Cața.

**Art. 4.** (1) Cuantumul şi regimul taxei de salubrizare pentru persoanele juridice se stabileşte, se ajustează sau se modifică prin hotărâre a Consiliului Local.

 (2) Cuantumul taxei de salubrizare datorată de persoanele juridice care desfășoară o activitate pe raza Comunei Cața este cuprinsă între 800 și 2.500 lei/an și se determină în funcție de cifra de afaceri realizată de acestea pe anul precedent, potrivit următorului tabel:

|  |  |  |
| --- | --- | --- |
| **Nr. Crt.** | **CIFRA DE AFACERI REALIZATĂ DE PERSOANA JURIDICĂ ÎN ANUL PRECEDENT** | **CUANTUMUL TAXEI DE SALUBRIZARE DE ACHITAT** |
| 1. | ≤ 100.000 RON | 800 RON |
| 2. | 100.001 RON – 200.000 RON | 900 RON |
| 3. | 200.001 RON – 300.000 RON | 1.000 RON |
| 4. | 300.001 RON – 400.000 RON | 1.100 RON |
| 5. | 400.001 RON – 500.000 RON | 1.200 RON |
| 6. | 500.001 RON – 600.000 RON | 1.300 RON |
| 7. | 600.001 RON – 700.000 RON | 1.400 RON |
| 8. | 700.001 RON – 800.000 RON | 1.500 RON |
| 9. | 800.001 RON – 900.000 RON | 1.600 RON |
| 10. | 900.001 RON – 1.000.000 RON | 1.700 RON |
| 11. | 1.000.001 RON – 1.100.000 RON | 1.800 RON |
| 12. | 1.100.001 RON – 1.200.000 RON | 1.900 RON |
| 13. | 1.200.001 RON – 1.300.000 RON | 2.000 RON |
| 14. | 1.300.001 RON – 1.400.000 RON | 2.100 RON |
| 15. | 1.400.001 RON – 1.500.000 RON | 2.200 RON |
| 16. | 1.500.001 RON – 1.600.000 RON | 2.300 RON |
| 17. | 1.600.001 RON – 1.700.000 RON | 2.400 RON |
| 18. | ≥ 1.700.001 RON | 2.500 RON |

 (3) Cuantumul taxei de salubrizare datorată de persoana juridică nou înființată se determină pe baza cifrei de afaceri realizată de aceasta în anul respectiv.

**Art. 5.** Pentru luarea în evidență și calculul taxei de salubrizare, fiecare persoană juridică are obligația să completeze anual "Declaraţia fiscală pentru stabilirea taxei de salubrizare în cazul persoanelor juridice", al cărei model este prevăzut în anexa nr. 2 la prezentul regulament.

**Art. 6.** (1) "Declaraţia fiscală pentru stabilirea taxei de salubrizare în cazul persoanelor juridice" se completează de către împuternicitul/reprezentantul legal al persoanei juridice şi se adresează Compartimentul contabilitate, impozite și taxe din cadrul Primăriei Comunei Cața, str. Principală nr. 223, sat Cața, Comuna Cața, județul Brașov, însoţită de o copie a actului de identitate al împuternicitului/reprezentantului legal al persoanei juridice, precum şi de copii ale documentelor oficiale din care să reiasă cifra de afaceri realizată de aceasta pe anul precedent, până cel mai târziu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ a fiecărui an. Declararea se va face pe propria răspundere sub sancțiunile aplicate faptei de fals în declarații.

 (2) În baza "Declaraţiei fiscale pentru stabilirea taxei de salubrizare în cazul persoanelor juridice" se întocmeşte "Decizia de impunere", conform modelului prevăzut în anexa nr. 3 din regulament.

 (4) În cazul în care intervin modificări a datelor prevăzute în declaraţia de impunere iniţială (încetarea pesoanei juridice, etc.) cel în drept, va depune o declaraţie rectificativă în termen de 30 de zile de la data apariţiei modificării respective.

(5) Scăderea/impunerea taxei de salubrizare se va efectua cu data de întâi a lunii următoare depunerii declaraţiei rectificative, indiferent de situaţia care generează modificarea taxei.

**Art. 7.** (1) În cazul în care persoana notificată nu se prezintă pentru depunerea "Declaraţiei fiscale pentru stabilirea taxei de salubrizare în cazul persoanelor juridice", notificarea este returnată de către oficiul poştal sau refuză să întocmească declarația în condițiile stabilite în prezentul regulament, obligația de plată se va stabili din oficiu de către compartimentul de resort pe baza datelor și informațiilor deținute despre beneficiarul utilizator persoana juridică din evidențele fiscale, precum și pe baza informațiilor obținute de la terți, în condițiile legii.

(2) Urmare a stabilirii din oficiu a obligației de plată a taxei de salubrizare pentru persoanele juridice se vor emite decizii de impunere pentru stabilirea acesteia, decizii ce se vor comunica utilizatorilor.

(3) Depunerea "Declaraţiei fiscale pentru stabilirea taxei de salubrizare în cazul persoanelor juridice" neconformă cu realitatea, nedepunerea sau depunerea acesteia peste termen, constituie contravenție și se sancționează cu amendă, conform Legii nr. 227/2015 privind Codul fiscal.

**Art. 8.** La cerere, beneficiază de scutire la plata taxei de salubrizare persoanele juridice care nu generează deșeuri ca urmare a activităților pe care le desfășoară pe raza Comunei Cața. Cererea, formulată de împuternicitului/reprezentantului legal al persoanei juridice va conține o declarație dată pe propria răspundere, sub incidența răspunderii penale privind falsul în declarații, cumcă activitatea desfășurată de persoana juridică pe care o reprezintă nu generează deșeuri.

 **Capitolul III – Procedura de plată a taxei de salubrizare**

**Art. 8.** Taxa specială de salubrizare se achită în numerar la Compartimentul contabilitate, impozite și taxe din cadrul Primăriei Comunei Cața, str. Principală nr. 223, sat Cața, Comuna Cața, județul Brașov.

**Art. 9.** (1) Taxa specială de salubrizare se datorează anual contravaloarea acesteia achitându-se integral de către persoana juridică până cel mai târziu \_\_\_\_\_\_\_\_\_\_\_\_\_\_\_\_ a fiecărui an pentru anul în curs.

(2) Pentru neachitarea la termenul de scadenţă a taxei de salubrizare, persoana juridică datorează penalităţi de întârziere, precum și aplicarea măsurilor de urmărire și executare silită, conform legislației în vigoare. Penalităţile de întârziere se calculează pentru fiecare zi de întârziere, începând cu ziua imediat următoare termenului de scadenţă şi până la data stingerii sumei datorate, inclusiv.

Nivelul penalităţii de întârziere este de 0,01% pentru fiecare zi de întârziere.

**Art. 10.** Pentru sumele restante la plată, Compartimentul contabilitate, impozite și taxe din cadrul Primăriei Comunei Cața procedează la declanşarea şi realizarea executării silite a acestora, conform legislaţiei în vigoare.

**Capitolul V - Dispoziţii finale**

**Art. 11.** Prezentul regulament intră în vigoare la data adoptării hotărârii Consiliului Local cu privire la stabilirea taxei de salubrizare pe raza Comunei Cața pentru persoanele juridice.

**Art. 12.** Prezentul regulament poate fi completat sau modificat ori de cate ori se consideră necesar prin hotărâre a Consiliului Local al Comunei Cața.

**Art. 13.** Anexele 1 - 3 fac parte integrantă din prezentul regulament.

Nr.\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_ **Anexa nr. 1**

 **NOTIFICARE**

 **Catre,\_\_\_\_\_\_\_\_\_\_\_\_\_\_\_\_\_\_**

În conformitate cu prevederile hotărârii Consiliului Local al Comunei Cața nr. \_\_\_\_\_\_ din \_\_\_\_\_\_\_\_ privind stabilirea taxei de salubrizare pentru beneficiarii utilizatori - persoane juridice,

 Vă aducem la cunoştinţă că, în termen de 15 zile de la primirea prezentei, aveţi obligaţia prin împuternicitul/reprezentantul dumneavoastră legal să vă prezentaţi la Compartimentul contabilitate, impozite și taxe din cadrul Primăriei Comunei Cața, str. Principală nr. 223, sat Cața, Comuna Cața, județul Brașov, în vederea depunerii "Declaraţiei fiscale pentru stabilirea taxei de salubrizare în cazul persoanelor juridice". În acest sens, vă rugăm să produceți un document oficial din care să reiasă cifra de afaceri pe care ați realizat-o pe anul precedent.

 Depunerea "Declaraţiei fiscale pentru stabilirea taxei de salubrizare în cazul persoanelor juridice" neconformă cu realitatea, nedepunerea sau depunerea acesteia peste termen, constituie contravenție și se sancționează cu amendă, conform Legii nr. 227/2015 privind Codul fiscal.

 PRIMAR, SECRETAR,

INTOCMIT,

 **Anexa nr. 2**

Nr………. din…………….....

**DECLARAŢIE FISCALĂ**

Pentru stabilirea taxei de salubrizare în cazul persoanelor juridice

Conform H.C.L……

Subsemnatul ………………………………….………………………………………………….……., cu domiciliul ………………………..……………………….., având CNP……………………….…., posesor al actului de identitate ………… seria ….., nr. ………..….., eliberat de ………………………….. la data de ……………….…, în calitate de împuternicit/reprezentant legal al ………….……………………………………………………………….…………, cu sediul ……………………………………………………………….., nr. de Înreg. Reg. Com.: ……………………………., cod fiscal …………………………….,

Cunoscând că declarațiile false sau inexacte sunt pedepsite conform legii, declar pe propria răspundere că mă oblig la plata taxei de salubrizare pentru …………………………………………………………………………. astfel:

|  |  |  |  |
| --- | --- | --- | --- |
| **PERSOANA JURIDICĂ** | **CIFRA DE AFACERI REALIZATĂ ÎN ANUL PRECEDENT** | Cuantum(lei/AN) | Suma datorată pentru anul fiscal ………. |
|  |  |  |  |
|  | TOTAL |  |  |

Totodată, mă oblig să respect următoarele:

1. Taxa specială de salubrizare se datorează anual şi se achită integral până până cel mai târziu \_\_\_\_\_\_\_\_\_\_\_\_\_\_\_\_ a fiecărui an pentru anul în curs.

2. Taxa specială de salubrizare se achită în numerar la Compartimentul contabilitate, impozite și taxe din cadrul Primăriei Comunei Cața.

3. Plata cu întârziere a taxei de salubrizare atrage după sine calculul şi plata penalităților de întârziere, precum şi aplicarea măsurilor de urmărire şi exectuare silită, conform legislaţiei în vigoare.

4. Declaraţia fiscală constituie titlu de creanţă, conform prevederilor Codului de procedură fiscală.

Data: ……………….. Semnătura declarantului

 …………………………

 **Anexa nr. 3**

**DECIZIE DE IMPUNERE**

Pentru stabilirea taxei de salubritate în cazul persoanelor juridice

Nr. Rol nominal unic…….

 Persoana juridică : …………….…….………………………….…………………………………, cu sediul …………………………………………………………………………………………………………….…….……….., nr. de Înreg. Reg. Com.: …..………………………………., cod fiscal ……………………………………., prin împuternicit/reprezentat legal ………………..……………………………………….……………….. cu domiciliul ….............………………………..……………………….., având CNP……………………….…., posesor al actului de identitate ………… seria …...., nr. …………..….., eliberat de …………………….……….. la data de ……………….…,

 În conformitate cu prevederile hotărârii Consiliului Local al Comunei Cața nr………/……...……..…….., se stabilesc următoarele obligaţii de plată privind taxa de salubrizare, astfel:

|  |  |  |  |
| --- | --- | --- | --- |
| **PERSOANA JURIDICĂ** | **CIFRA DE AFACERI REALIZATĂ ÎN ANUL PRECEDENT** | Cuantum(lei/AN) | Suma datorată pentru anul fiscal ………. |
|  |  |  |  |
|  | TOTAL |  |  |

1. Taxa specială de salubrizare se datorează anual şi se achită integral până până cel mai târziu \_\_\_\_\_\_\_\_\_\_\_\_\_\_\_\_ a fiecărui an pentru anul în curs.

2. Taxa specială de salubrizare se achită în numerar la Compartimentul contabilitate, impozite și taxe din cadrul Primăriei Comunei Cața.

3. Plata cu întârziere a taxei speciale de salubrizare la termenele stabilite, atrage după sine calculul şi plata penalităților de întârziere, precum şi aplicarea măsurilor de urmărire şi executare silită, conform legislaţiei în vigoare.

4. Prezentul titlu de creanţă devine executoriu în condiţiile legii.

Împotriva acestui act administrativ se poate face contestaţie în termen de 30 de zile de la comunicare, la Primaria Comunei Cața.

Intocmit,

Vizat,